ध्वजा पद यात्रा के लिए बड़ी संख्या में श्रद्धालु रवाना हुए
खाटूनगरी में फाल्गुन शुक्ल द्वादशी 9 मार्च को आयोजित होने वाले श्री श्याम खाटू के विशाल मेले में भाग लेने को ध्वजा पद यात्रा के लिए फर्रुखनगर आसपास के क्षेत्र से हजारों की संख्या में श्रद्धालु पहुंच रहे हैं। श्री श्याम मित्र मंडल के पूर्व अध्यक्ष शिव लाल यादव, लक्ष्मी नारायण शर्मा, पप्पू जांगडा, नपा के पूर्व उपाध्यक्ष मुरारी लाल सैनी ने बताया कि श्याम बाबा की मान्यता फर्रुखनगर क्षेत्र ही नहीं अपितु दिल्ली, गुड़गांव, रेवाड़ी, रोहतक राजस्थान आदि में भी है। यहां से भी श्रद्धालु उनके दर्शन के लिए आते हैं। उनकी बाबा में इतनी आस्था है कि वे पेट पलनिया, हाथों ध्वज लिए श्याम प्रभु के जयकारे लगाते उनके धाम पहुंचकर ध्वजा चढ़ाते हैं।
फर्रुखनगर. खाटूनगरी में फागुन शुक्ल द्वादशी को आयोजित होने वाले श्री श्याम खाटू वाले के विशाल मेले में ध्वजा लेकर पद यात्रा पर जाते श्रद्धालु।
hin_Deva hin_Deva hin_Deva